Keitä me olemme & yhteystiedot | Ikkunapaikka - Window seat
Ikkunapaikka on Suomen johtava matkailuteollisuuden ammattilehti
Ikkunapaikka seuraa, analysoi ja raportoi matkailualan uutisia, tapahtumia, ilmiöitä ja trendejä niin Suomessa kuin kansainvälisestikin. Lehti on ilmestynyt jo 30 vuotta.
Sivuiltamme löydät muun muassa matkailualan uutisia, tietoa matkailualan tapahtumista, erikoistarjouksia matkailualan ammattilaisille sekä matkajuttuja eri puolilta maailmaa.
Muista seurata Ikkunapaikkaa myös Facebookissa!
Toimitus ja markkinointi, Editorial unit & marketing
Raisiontie 6 D
Puh. +358-9-622 2500
+ 358 9 622 2500
leena.aalto(at)ikkunapaikka.fi
Niinhän siinä kävi, että matkailu vei mennessään melkeinpä sattumalta. Finnairin matkatoimistossa, Top Clubissa, tarvittiin äitiyslomansijaista vuonna 1981. Pikaisesta pyrähdyksestä tulikin mieluinen ammatti, kunnes veri veti edemmäksi. Australian vuosi oli huikea, mutta paluu arkeen koitti ja työrupeamat ensin Suomi-Amerikka-yhdistyksen matkatoimistossa FinnAm Toursilla ja sittemmin Suomi-Seuran Matkatoimistossa.
Välillä ehdin asua muutaman vuoden Englannissa ja työskennellä mm. legendaarisessa Scancomingissa. Myös pyrähdys Jyväskylään ja Helin Matkoihin oli antoisaa aikaa.
Syksyllä 1998 Ikkunapaikan perustaja Make Savojärvi houkutteli lehtihommiin ja siitä saakka on ollut ilo seurata kansanne matkailualan yhä nopeammin vaihtuvia trendejä. Juttuaiheita riittää niin alan muutoksista kuin mielenkiintoisista ihmisistäkin. Matkailubisnes on ehdottomasti ala, josta jutut eivät lopu kesken. Soitellaan!
+ 358 40 575 6594
esa.aalto(at)ikkunapaikka.fi
Olen saappaat syvällä matkailumaailman suossa rämpivä suomalainen keski-ikäinen mies. Urani alkoi muinaisella 1980-luvulla Ystävyysmatkoissa bussimatkojen järjestämisellä silloiseen Leningradiin. Maisterin opinnot yliopistolla saivat jäädä, kun matkailuala vei mennessään.
Vuosien varrelta minulle onkin kertynyt monia rikkaita ja mieleenpainuvia kokemuksia muun muassa Tallinkilta, Kohdematkoista ja Rosenbluthilta, TQ3:sta ja VIA Travelista. Olen myös asunut niin pitkällä kuin pippuri kasvaa – eli Balilla Indonesiassa, jossa muutama vuosi vierähti yhdessä hujauksessa.
Erityisesti minua kiinnostavat Aasian asiat, mutta Ikkunapaikassa seuraan toki sananmukaisesti kaikkea maan ja taivaan väliltä – matkailun kotimaisista kissanristiäisistä kansainvälisiin megatrendeihin. Jos sinulla on hyvä juttuvinkki, ota yhteyttä!
Ja tähän pienenä välikommenttina, että samasta sukunimestään huolimatta Leena ja Esa eivät ole mitään sukua toisilleen.
+358 50 5357683
antti(at)haukkamaa.com
Matkailualan korkeakouluni oli Net-Matkat reilu parikymmentä vuotta sitten. Silloin tutustuin laajasti Suomen matkatoimistokenttään ja jälleenmyyjiin ympäri Suomea.
Yritystoiminta alalla alkoi ensin virolaisen CasSandran myötä ja sai sitten jatkoa Länsi-Uudellamaalla, jonne perustin Matkahaukan Kirkkonummen ja Karjaan toimistot. Siinä meni 15 vuotta. Päästyäni viralliseen eläkeikään myin Matkahaukan liiketoiminnan kahdelle virkailijalleni, jotka jatkavat työtä.
Alan kehitys on ollut huimaa ja sitä on ollut mielenkiintoista seurata myös SMALin kannalta. Olin siellä mukana hallituksessa ja vedin Välittävien matkatoimistojen toimikuntaa monia vuosia.
Olen aina kirjoittanut mielelläni ja nyt kun on aikaa paneutua erilaisiin matkailuilmiöihin, teen mielelläni juttuja Ikkunapaikkaan.
+ 358 40 583 9420
eero.havia(at)ehavia.inet.fi
Taustani, paitsi eteläpohjalainen jääräpäinen syntyperä, on pitkä ura matkanjärjestäjän tehtävissä ensin 1970-luvun alun Keihäsmatkoilla, sittemmin Aurinkomatkoilla ja Matkapisteessä.
Vuonna 1990 perustin oma yrityksen monensuuntaiseen markkinointiviestintään, johon on kuulunut paitsi toimitustyötä ja julkaisutoimintaa, myös useiden matkakaupan ulkomaisten päämiestahojen edustamista Suomen matkailumarkkinoilla. Maltan pienen saarivaltion toimeksiannosta olen tehnyt töitä pitkään.
Ikkunapaikkaan olen toimittanut lentoliikenteen ja lentomatkustuksen uutisia jo 1990-luvun alkupuolelta lähtien. Ikkunapaikan toimittamisen ohella julkaisen ja ylläpidän Internetissä www.matkaviikko.fi -matkakaupan ammattiväelle suunnattua uutispalvelua. Lisäksi toimin kouluttajana matkailualan oppilaitoksissa erityisesti liiketalouden, lainsäädännön ja yrittäjyyden alueilla.
Toimittaja, sisältösuunnittelija, tuottaja, viestinnän freelancer
+358 41 5323961
karoliina.saarnikko(at)gmail.com
Päädyin opiskelujeni jälkeen silloiseen Matkoon eli Helsingin matkailutoimistoon tekemään ensin viestintäassistentin töitä ja lopulta PR koordinaattorin hommia.
Matkailualan avautuessa hitaasti avautui näkymä myös Helsinkiin ja sen kaupunkimarkkinointiin. Tie vei lopulta freelance-polulle ja sillä polulla eteen on tullut monta mielenkiintoista projektia, kuten esimerkiksi Helsinki This Week-lehden tekeminen, bloggariyhteistyöt tai tuottajan pesti Katutaide Helsinki –projektissa. Avustavan toimittajan tehtävät Ikkunapaikassa ovat myös yksi näistä.
kauppinen.timo(at)gmail.com
Olen työskennellyt kansainväliseen matkailuun ja loistoristeilyihin erikoistuneena toimittajana vuodesta 1992 lähtien.
Näiden vuosien aikana minulla on ollut ilo työskennellä matkailutoimittajana 70 eri medialle Suomessa ja ulkomailla. Joukossa on ollut niin suurelle yleisölle kuin myös alan ammattilaisille suunnattuja julkaisuja.
Risteillen maailman valtameret ja mantereet ovat tulleet kotoisiksi. Ensimmäinen risteilyni vei minut television Lemmenlaivan eli Princess Cruisesin matkassa Mustallemerelle 1992. Kyseinen matka antoi myös alkukipinän kiinnostukselleni kansainväliseen risteilysektoriin.
Toimittajatyön lomassa olen ehtinyt kartuttamaan matkailualan työkokemusta Suomen lisäksi myös ulkomailla.
Henkilökohtaisesti muistorikkaimmat kohteet maailmalla ovat; Bom Bom, Alter do Chão ja Etelämantereen Lemaire channel.
Nautin kirjoittamisesta ja matkustamisesta. Olkoon kyse sitten tutusta kohteesta tai uudesta tuttavuudesta, lähden matkalle aina avoimin mielin. Ikkunapaikalle kirjoitin ensimmäisen artikkelinivuonna 2012.
Toimittaja, freelancer
Helsinki ja Suomi opas
+358 40 534 5595
teppo.viiperi(at)ikkunapaikka.fi
Maalta kaupunkiin ja kaupungilta maailmalle johti nuoren miehen tie 80-luvun alussa. 13 vuotta Tjäreborgin vihreässä uniformussa oli tehokas ”korkeakoulu”.
Palattuani Suomeen vuonna 1995 työskentelin tuotesuunnittelijana matkailualan yrityksissä. Tutuksi tulivat mm. legendaarinen Top Club, edesmennyt Area ja muutama muukin matkatoimisto. Sain käyttää opasvuosien kokemuksiani, valita matkakohteita ja hotelleja maailmanlaajuisesta tarjonnasta Suomen markkinoille. Hauskinta oli ehkä Virgin Galacticin avaruusmatkojen lanseeraaminen Suomeen. Se aiheutti aikanaan aikamoisen mediamyllytyksen!
Nyt olen palannut takaisin juurilleni, muutama vuosi sitten opiskelin Helsinki ja Suomi oppaaksi. Eipä paljon hauskempaa työtä voisi ”vanhoilla päivillä” tehdä. Toimin Perho liiketalousopiston uusien oppaiden arvioijana ja matkanjohtajien kouluttajana sekä teen freelance hommia matkatoimistoille.
Olen kiinnostunut ihmisistä ja parasta onkin kirjoittaa Ikkunapaikkaan henkilöhaastatteluja.
Yhteydet Reproon / Connections to Repro House
Sirrikuja 2 A
Tel. +358-10-230 8486
E-mail: pm.ikkunapaikka@punamusta.com
FTP: ftp.punamusta.com
Username: ipaikka
password: y30v93
Software in use at REPRODUCTION HOUSE:
Print publishing software: